Bilist røg i grøften og flere biler i harmonikasammenstød.

Fredag omkring klokken 8.30 var tre biler involveret i et harmonikasammenstød på E45 i sydgående retning mellem Humlebakken og Th. Sauers Vej. - De kører sammen i forbindelse med nedbremsning, men det er ikke et alvorligt uheld. De tre biler holder i nødsporet, og der er farbart i alle spor. Men der kan opstå køer derude, siger vagtchef Peter Redder, Nordjyllands Politi. Omkring klokken 8.50 var en bilist involveret i et solouheld i rundkørslen ved Thistedvej og Thisted Landevej mellem Vadum og Nørresundby. Den første melding gik på at bilisten var fastklemt, men ifølge vagtchefen skulle personen ikke være kommet alvorligt til skade. Han er kørt til kontrol på Aalborg Universitetshospital.